Emmanuel Chevillotte

Emmanuel Chevillotte, ganet d'an 31 a viz Meurzh 1898 e Brest hag aet da anaon d'an 11 a viz Even 1980, a oa ur broadelour breizhat ezel eus Strollad broadel Breizh.

 Yaouankiz 
Ar familh Chevillote zo eus Brest ha Plougonvelen. An tad Julien Chevillote (1863-1933) a oa noter, perc'henn e oa war domanioù Kerwazdoue ha Kergroadez. Ar vamm eo Valentine Mevel (1871-1930).

Kemer a reas perzh er C'hentañ Brezel-bed.

Ijinour e oa war al labour-douar.

Dimezet e oa bet gant Marie-Anne Mège. Dimezet e oa bet goude-se gant Gwenola Coroller de Vauruellan.

Er bloavezhioù 1930 e adkaver Olier Chevillotte gant e vreur Emmanuel Chevillotte e Strollad broadel Breizh.

 Strollad Broadel Breizh 
Ar familh Chevillotte a zeu da vezañ anavezet dre obererezh an daou vreur broadelour, Olier a gemeras perzh e dilennadegoù lec'hel evel hini kanton Lokournan e miz Kerzu 1931 ; tapout a reas ouzhpenn 20% eus ar mouezhioù.

E 1936 ez eas Olier Chevillote war ar renk, gant sikour e vreur, evit dilennadegoù an deputeed e Montroulez, erruout a reas drede.

Etre Gouere 1938 ha gouere 1939 edo e vreur Olier Chevillotte e penn Strollad broadel Breizh gant Olier Mordrel ha Marsel GuieysseRestroù war ar familh Guieysse. Dielloù familh. Pajenn 47.

E-pad mare dalc'hidigezh Breizh gant an Alamanted  Emmanuel a oa penn arondisamant Montroulez-Brest evit Strollad broadel Breizh, padal Olier a oa penn kanton ha war ar memes-tro penn rann burev studiañ al labour-douar evit Strollad broadel Breizh.

Emmanuel Chevillote a voe ivez, evel e vreur, penn rann burev studiañ al labour-douar e Strollad broadel Breizh.

 Levrlennadur 
 Lionel Henry, Dictionnaire biographique du mouvement breton, Yorann embanner (432 pajenn), miz Du 2013 ( ISBN 978-2-916579-59-7)

 Liammoù diavaez 
 Emmanuel Chevillotte war Geneanet.org
 Notennoù ha daveennoù 

Rummad:Izili Strollad Broadel Breizh
Rummad:Emsaverien Breizh
Rummad:Broadelourien Breizh
Rummad:Politikourien Breizh
Rummad:Istor Breizh en XXvet kantved
Rummad:Ganedigezhioù 1898
Rummad:Marvioù 1980